23.01.2024

*Par iepirkuma procedūras “Tramvaja pieturvietu pārbūve un*

*sliežu ceļu posmu pārbūve un atjaunošana Bebru ielā un Kurzemes prospektā.”*

*(ID Nr. RS/2024/2) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā piegādātāja ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums****: Šī iepirkuma lokālās tāmes Nr. 1.1 “Ceļa darbi, TS-CD” 10. pozīcijā “Esoša sliežu ceļa demontāža, ieskaitot sliedes, gulšņus, stiprinājumus, savienojumus u.c., paredzot transportu uz būvuzņēmēja atbērtni vai pasūtītāja norādītu uzglabāšanas vietu, gulšņu utilizācija” norādītais darbu apjoms ir 1140 m. Vai šajā pozīcijā ir domāts viens sliežu ceļa virziens vai divi sliežu ceļa virzieni? Ja pat ir domāts viens sliežu ceļa virziens, tad norādītais darbu apjoms ir divreiz lielāks, nekā būs jāveic pēc projekta. Tālākajiem sliežu montāžas darbiem (31., 32., 39. un 40. punkts) nepieciešamais materiāla daudzums ir 72,8 tonnas, kas ir 1194 m jeb viena virziena sliežu ceļam ar garumu 597 m (72,8: 0,061). Gropjplātņu (42., 43. punkts) kopējais garums ir 328 m, un 442 ozolkoka gulšņi (34. punkts) nosedz 265 metrus (422x0,6). Kopā gropjplātnes un gulšņi: 593 m.*

**Atbilde:** Informējam, ka nolikumā tiks veikti grozījumi. Lūdzam sekot informācijai [www.eis.gov.lv](http://www.eis.gov.lv) un [www.rigassatiksme.lv](http://www.rigassatiksme.lv)!

***2.jautājums:*** *Kādi materiāli būs jānodod pasūtītāja uzglabāšanas vietā?*

**Atbilde:** Pasūtītājam jānodod demontētās sliedes un to stiprinājumi. Gulšņus jāutilizē, nevedot pie Pasūtītāja.

***3. jautājums****: Iepirkuma vispārīgās informācijas sadaļas 1.4. punktā ir norādīts, ka iepirkuma paredzamā kopējā līguma cena ir 937 000,00 EUR bez PVN. Sākotnējie pretendenta aprēķini rāda, ka šī summa ir pārāk maza. Kāda būs pasūtītāja rīcība, ja pretendenta ar zemāko cenu piedāvātā cena būs lielāka par iepirkuma nolikumā 1.4. punktā norādīto?*

**Atbilde:** Informējam, ka Pasūtītājs izvērtēs iesniegtos piedāvājumus, iesniegto cenu pamatotību, taču vienlaicīgi norādām, ka Pasūtītājam nav pienākums pārtraukt iepirkuma procedūru, ja pretendenta ar zemāko cenu piedāvātā cena būs lielāka par iepirkuma nolikumā 1.4. punktā norādīto paredzamo līgumcenu.

Iepirkumu komisijas priekšsēdētāja Inta Novika